漁者
作者：徐積
朝代：宋

paragraphs: 縛竹編茅雜亂蓬，四籬俱是野花叢。
莫道江湖山色好，籬落不禁秋後風。
秋後風從西北起，身上蓑衣冷如水。
夫妻却在釣船中，兒孫走入蘆花裏。
夫妻不會作活計，辛苦賣魚沽酒費。
兒孫身上更貧窮，白日無衣夜無被。
昨日前村酤酒處，今朝忽見無人住。
聞道江南地更暖，移舟急望江南去。